《房村道中会尚书潘公治河赋赠》
明代·王弘诲

徵诏三传湿紫泥，洪河千里奠金堤。儆当洚水逢沧水，功拟玄圭陋白圭。

忧国岂知潘鬓改，济川疑傍传舟栖。河渠书就劳相寄，回首台端望不迷。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。